Eksamen PED1002 Vår 2021

Du skal velge én av disse nyhetssakene og diskutere den ut fra relevant pensumlitteratur:

”Meiner unødvendig mange slapp nasjonale prøver då Høgre styrte Oslo”
https://www.nrk.no/norge/svs-skulebyrad_-meiner-unodvendig-mange-slapp-provene-da-hogre-styrte-oslo-1.15248219

”Ny forskning: Læring i barnehagene gir bedre skolebarn”
https://www.nrk.no/rogaland/ny-forskning_-laering-i-barnehagene-gir-bedre-skolebarn-1.14651797

”Fagfornyelsen må sees i sammenheng med innføringen av digitale verktøy i norsk skole, mener forsker: Frykter ubalansert skole”
https://arkiv.klassekampen.no/article/20180621/ARTICLE/180629993 

I besvarelsen skal du bruke den nyhetssaken du har valgt som utgangspunkt for en faglig diskusjon ut fra pensumlitteraturen.

I besvarelsen skal du:
- Forklare hvilken nyhetssak du har valgt, og hvorfor du valgte den. Du skal gjøre rede for nyhetssaken og spesifisere hvilken problemstilling du vil ta utgangspunkt i.
- Knytte nyhetssaken opp mot et av disse pedagogiske problemområdene: Pedagogisk makt, didaktikk, eller pedagogiske rammevilkår. Du velger fritt hvilket av disse problemområdene du vil ta utgangspunkt i. I besvarelsen skal du forklare hvilket problemområde du har valgt, og hvorfor.
- Diskutere nyhetssaken ut fra minst to kilder fra pensum. Du velger selv hvilke kilder og om du vil bruke flere enn to. I besvarelsen skal du forklare hvilke kilder du har valgt, og hvorfor du har valgt dem.

Oppgaven skal bestå av tre deler:
1) En innledning som kort forklarer:
	- Hvilken nyhetssak du har valgt og hvorfor du valgte den.
	- Hvilke pensumkilder du har valgt, og hvorfor de er nyttige for å diskutere nyhetssaken.
2) En hoveddel som består av:
	- En kort forklaring av hva nyhetssaken går ut på. Denne forklaringen skal ende opp i at du identifiserer en pedagogisk relevant problemstilling i nyhetssaken.
	- En diskusjon av problemstillingen ut fra pensumkildene du har valgt.
3) En avslutning som oppsummerer kort hva som står i teksten din. Hvis du ønsker, kan du også skrive noe om hva du selv mener om saken, og hvorfor.

Formelle krav:
- Oppgaven skal leveres i PDF-format
- Oppgaven skal ha en tittel som du finner på selv
- APA-malen skal følges (referanser i løpende tekst og litteraturliste til slutt)
- Du kan ikke levere en besvarelse, eller deler av en besvarelse, som du eller noen andre har levert før. Besvarelsen blir kontrollert av UiOs plagiatkontrollsystem. Les: /studier/eksamen/fusk/
- Du kan diskutere oppgaven med noen, men du kan ikke skrive sammen med noen.
- Det er ingen krav til hvor lang besvarelsen skal være. Det som er viktig er at du gjør et gjennomtenkt valg av pensumtekster, forklarer godt hva som står i dem og at du begrunner valgene dine. Om du bruker to pensumtekster eller flere er ikke vesentlig for karakterfastsettelsen. Vurderingsevne og grad av selvstendighet er de viktigste kriteriene. Se: /studier/eksamen/karakterer/